recursal/SuperWikiNEXT-32B huggingface dataset:
Ŝablono:Informkesto insulo/zorgado/Bildo mankas

**Murter** estas insulo en la Adriatiko, antaŭ la marbordo apud la urbo Šibenik en Kroatio. Ĝi estas la plej granda kaj plej proksima de la tero situanta insulo apud tiu marbordo kaj apartenas al la Ŝibenika arkipelago.

Turismo
-------

Estas 4 turismaj lokoj sur la insulo:

* Betina (nordokcidente)
* Murter (nordokcidente)
* Jezera (oriente)
* Tisno (oriente)

Ĝenerale
--------

Kelkaj belaj sablostrandoj sur la insulo estas: Slanica, Kosirina, Podvrske kaj Cigrada. La insulo havas bonan situon ĉar ĝi ankaŭ situas apud la Naciaj Parkoj (Kornati, Krka) kaj la historia urbo Šibenik. La plej granda parto de la insulo estas kovrita per maljunaj olivo- kaj figoarboj, kiuj formas la tradician kulturon de la loĝantoj. Jam ekde la prahistorio loĝis homoj sur la insulo kaj tion pruvas la ruinoj de la antikva romia urbo Colentium.

Apud la loko Tisno la insulo estas ligita per ponto al la ĉeftero. Murter kaj la Kornata arkipelago konsistas el proksimume 140 insuloj, krutaĵoj, rifoj kaj rokoj.

Murter en 1995

Famuloj
-------

* Nikola Bašić

* Kategorio Murter en la Vikimedia Komunejo (Multrimedaj datumoj)
**Muskola kontrahiĝo** estas la aktivigo de streĉ-generaj lokoj ene de muskolaj fibroj. En fiziologio, muskola kontrahiĝo ne nepre signifas muskolan mallongigon ĉar muskola streĉiĝo povas esti produktita sen ŝanĝoj en muskola longeco kiel tenado de peza libro aŭ haltero ĉe la sama pozicio. La finaĵon de muskola kontrahiĝo sekvas muskola malstreĉiĝo, kiu estas reveno de la muskolaj fibroj al ilia malalta tensi-generiga stato.

Muskolaj kontrahiĝoj povas esti priskribitaj surbaze de du variabloj: longo kaj streĉeco. Muskola kontrahiĝo estas priskribita kiel izometria se la muskola streĉiĝo ŝanĝiĝas sed la muskola longo restas same. En kontrasto, muskola kontrahiĝo estas izotona se muskola streĉiĝo restas la sama dum lakontrahiĝo. Se la muskola longo mallongiĝas, la kontrahiĝo estas centra; se la muskola longo longiĝas, la kontrahiĝo estas ekscentra. En naturaj movadoj sub la movkpablo, muskolaj kontrahiĝoj estas multfacetaj ĉar ili povas produkti ŝanĝojn en longeco kaj streĉiĝo laŭ tempo-varianta maniero. Tial, nek longo nek streĉiĝo verŝajne restos la sama en muskoloj kiuj kontraktas dum la movkapablo.

En vertebruloj, skeletaj muskolaj kontrahiĝoj estas neŭrogenaj ĉar ili postulas sinapson de motoraj neŭronoj por produkti muskolajn kontrahiĝojn. Ununura motorneŭrono kapablas senmovigi multajn muskolajn fibrojn, tiel ke la fibroj kontrahiĝas samtempe. Post kiam senvalorigitaj, la proteinaj filamentoj ene de ĉiu skeletaj muskolecaj fibroj glitas preter unu la alian por produkti kontrahiĝon.

* Kategorio Muskola kontrahiĝo en la Vikimedia Komunejo (Multrimedaj datumoj)
**Mutaj markoj de Gigantmontaro**, ankaŭ nomataj *muttichovky*, estas turismaj orientigaj markigoj tranĉitaj el lado en apartenantan formon kaj ruĝe farbitaj. Ili estas uzataj en kombino de stanga markigo. Signifaj montaraj budoj, montopintoj kaj pluaj lokoj (sume 31 objektoj) en Gigantmontaro havas propran ruĝan simbolon. La mutaj markoj estas uzataj ekde la jaro 1923.

devenaj Mutaj markoj el la jaro 1923 de Muttich
Marko de Rokytnice nad Jizerou
Marko de montara budo Dvoračky
Ties celo estas sekurigi videblecon de markigo ankaŭ dum malbona videbleco aŭ atmosfera frosto. La mutaj markoj ankaŭ anticipis al naciecaj disputoj, kiuj komence de la 20-a jarcento okazis pri lingva versio de skribaĵoj sur turismaj markoj.

La markojn kreis Kamil Vladislav Muttich (1873–1924), akademia pentristo kaj skiisto, fondinto de skiista societo Himalaja en Mladá Boleslav.

Listo de mutaj markoj
---------------------

maldekstra

Eksteraj ligiloj
----------------

Logo Wikimedia Commons Bildoj, sonoj kaj videoj pri temo Mutaj markoj de Gigantmontaro en Vikimedia Komunejo

* Vintra mapo kun padoj kaj Mutaj markoj sur *mapy.cz*
* Mutaj markoj de Gigantmontaro Arkivigite je 2021-04-16 per la retarkivo Wayback Machine
* Muttich Kamil Vladislav
**Mutare** estas grandurbo, la kvara plej granda urbo de Zimbabvo. Ĝi estas ankaŭ grava universitata urbo. Ĝis 1982 la oficiala loknomo estis **Umtali**.

Strato en Mutare

Bazaj informoj
--------------

* Koordinatoj: 18° 58′ S 32° 38′ O﻿ / ﻿18.967 °S, 32.633 °O﻿ / -18.967; 32.633 (mapo)
* Areo:  km²
* Loĝantaro: 193.629 en 2007
* Supermara alteco: 1120 m
* Horzono: UTC + 2

Geografio
---------

Mutare situas sur altebenaĵo en valo, en la orienta sekcio de la lando. Harareo troviĝas 256, Beira 290, Mozambiko nur 8 km.

Historio
--------

*Umtali* estis fondita en 1897, kiel fortikaĵo. Ekde 1896 la trajno trafikas. La loko iĝis municipo en 1914 kaj ricevis urborajton en 1971.

Klimato
-------

En Mutare la averaĝa temperaturo estas 19 °C kaj ĝi varias en la jaro inter 6 kaj 28 °C. La plej varma monato estas novembro, la plej malvarma julio. Jare pluvas po 791 mm. En ĉiuj monatoj pluvas, sed plej ofte inter novembro-marto.

Trafiko
-------

Mutare-on trairas grava fervojo Harareo-Beira. La urbo havas 4 vojojn al diversaj regionoj. La urbo estas limostacio.

Vidindaĵoj
----------

* muzeo

Ĝemelurboj
----------

* Nederlando Haarlem, Nederlando
* Usono Portland (Oregono), Usono de 1991

Fontoj
------

* Angla Vikipedio
**Monda Boksa Konsilio** (angle *World Boxing Council*; ‏mallongigita **WBC**) estas profesia bokso organizo. Ĝi estis establita en 1963 fare de dek unu naciaj boksaj organizoj de la landoj: Argentino, Brazilo, Britio, Unuiĝinta Reĝlando, Venezuelo, Meksiko, Panamo, Peruo, Usono, Filipinoj, Francio kaj Ĉilio.

Ĝi estas unu el la kvar gravaj boksaj organizoj kiuj kunordigas profesiajn boksobatalojn sur la monda nivelo, kune kun la Monda Boksa Asocio (WBA),‏ kaj Monda Boksa Organizaĵo (WBO).

Rangigo de WBC
--------------

La rangigo kaj la rangotabelo de la Monda Boksa Konsilio inkluzivas la plej fortajn boksistojn en la mondo en dek sep pezkategorioj. Ĝisdatigoj estas publikigitaj ĉiumonate en la oficiala retejo de la organizo .

Edwin Valero estis la nura boksisto por venki en ĉiuj bataloj per nokaŭto kaj lasi la arenon nevenkita.

Referencoj
----------

1. ↑  La oficiala boksistorangotabelo de la Monda Boksado-Konsilio, en la retejo de la organizo

Eksteraj ligiloj
----------------

* Kategorio Monda Boksa Konsilio en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 816450
* VIAF: 124846029
* NLA: 35712571
 |
Tipa kiosko de la Bibliometro. Metrostacio Canal, Madrido.
**Bibliometro** estas servo je pruntodonado de libroj kiu ekiĝis en la metroo de Santiago de Ĉilio en 1996 kaj nuntempe funkcias en kvar metrooj en Ameriko (Santiago de Ĉilio kaj Medellín) kaj Hispanio ( Madrido kaj Valencio). Ĝi konsistas el biblioteko ĉe metrostacioj kie per abonado de membrokarto, la metropasaĝeroj pruntepetas librojn de la kolektaro. La prezo de la membrokarto varias laŭ la aĝoj (junuloj, plenkreskuloj, emeritoj).

Bibliometro de Madrido
----------------------

* 01 Sierra de Guadalupe
* 02 Canal
* 03 Embajadores, Moncloa, Legazpi
* 04 Mar de Cristal
* 05 Aluche
* 06 Moncloa, Nuevos Ministerios
* 07 Canal
* 08 Nuevos Ministerios, Mar de Cristal
* 09 Puerta de Arganda
* 10 Puerta del Sur, Nuevos Ministerios, Chamartín
* 11 Carabanchel Alto
* 12 Puerta del Sur

Eksteraj ligiloj
----------------

* Kategorio Bibliometro en la Vikimedia Komunejo (Multrimedaj datumoj)

* Bibliometro de Santiago (Ĉilio)
* Bibliometro de Madrido
* BiblioMetro de Valencio Arkivigite je 2008-07-06 per la retarkivo Wayback Machine
* BiblioMetro de Medellín[*rompita ligilo*]
**Operaco Tempesto** (pole: akcja „Burza") – militara operaco organizita kaj komencita de taĉmentoj de Pola Enlanda Armeo kontraŭ germana armeo fine de la germana okupado, senpere antaŭ eniro de Ruĝa Armeo, gvidata lime de la Dua Pola Respubliko. Ĝi daŭris de la 4-a de januaro 1944, kiam soveta soldataro transpaŝis en Volinio la polan-sovetan landlimon el 1939, ĝis januaro 1945.

La ordonon por ĝia komenco donis novembre 1943 ĉefkomandanto de la Landa Armeo generalo Tadeusz Komorowski.

Post transpaŝo fare de Ruĝa Armeo de la orienta landlimo de Pollando kaj forigo de la proponita de polaj regopovoj en ekzilo oferto de militara kunlaboro kun Sovetunio, la 12-an de januaro 1944 la ĉefkomandanto de Landa Armeo donis ordonon n-ro 126, antaŭvidanta apogon de la Ruĝa Armeo en batalo kun germanoj laŭpove de siaj fortoj kaj ŝtataj interesoj. La 26-an de oktobro 1944 lia sekvanta generalo Leopold Okulicki donis ordonon de la operacfino.

Al la operaco Tempesto oni mobilizis sume ĉ. 100 mil soldatojn kaj oficirojn de la Pola Enlanda Armeo.

Rilato de polaj regopovoj al Sovetunio
--------------------------------------

Generalo Władysław Sikorski opiniis, ke sovetojn oni devas saluti kiel aliancanojn, sed se la rilato de rusoj al poloj fariĝos malkaŝe malamika, oni devas montri nur la civilan administracion, kaj la taĉmentojn de Landa Armeo retirigi en profundo de la lando, por ilin savi de tuta likvido. Ĉefkomandanto de Landa Armeo generalo Stefan Rowecki estis konvinkita pri la malamika sinteno de sovetoj kaj volis konsenton por ekpreparo al rezisto de iliaj armeoj.

Vidu ankaŭ
----------

* Lvova Ribelo
* Operaco "Ostra Brama"
* Ne realigita Ribelo de Krakovo

Memorigo
--------

Bataloj de la soldatoj de Pola Enlanda Armeo en operaco Tempesto estis memorigitaj sur la Tombo de Nekonata Soldato en Varsovio per surskribo sur unu el tabuloj post 1990 „OPERACJA „BURZA" CZERWIEC – WRZESIEŃ 1944" (Operaco Tempesto junio-septembro 1944).

Bibliografio
------------

* Marek Ney-Krwawicz, *Armia Krajowa. Szkic Historyczny* (Landa Armeo. Historia Skizo), Wydawnictwo Ars Print Production, Warszawa 1999, (ISBN 83-8722-417-0).
* Wojciech Roszkowski, *Najnowsza historia Polski 1914-1945* (La plej nova historio de pollando 1914-1945), Świat Książki, Warszawa 2003, (ISBN 83-7311-991-4).
* Tadeusz Przyłucki, *Czas Burzy w 50. rocznicę operacji „Burza"* (La tempo de Tempesto en la 50-an datrevenon de la operaco Tempesto), Światowy Związek Żołnierzy Armii Krajowej (Monda Asocio de Soldatoj de Landa Armeo). Zakład poligraficzny Akcydens, Varsovio 1994, ISBN 83-90-1777-0-6.

Eksteraj ligiloj
----------------

* J. Ciechanowski, Operacja „Burza" – rys historyczny Operaco Tempesto - historia skizo
* Cele akcji „Burza" i sytuacja międzynarodowa Polski Celoj de la operaco Tempesto kaj internacia situacio de Pollando
* Akcja „Burza" na Wileńszczyźnie. Operacja „Ostra Brama" Operaco Tempesto en Vilno-regiono. Operaco "Ostra Brama"
* W 60 rocznicę akcji „Burza" we Lwowie i na Kresach Południowo-Wschodnich II Rzeczypospolitej En la 60-an datrevenon de la operaco Temposto en Lvovo kaj Orientaj Limregionoj de la Dua Pola Respubliko
La **pogo-efiko** estas efiko de struktura mekaniko. Ĝi estas malstabila laŭlonga oscilado, kiu povas okazi en la niveloj enhavantaj likvajn pelaĵojn de la lanĉanta parto de kosmoveturilo. Ĝi povas krei ŝokojn, kiuj kapablas detrui kaj la lanĉantan parton kaj la lanĉotan parton de la kosmoveturilo.

La pogo-efiko devenas de pulsoj en la motoro, kiuj vibrigas kaj la strukturojn de la veturilo kaj la likvan pelaĵon, kiuj siavice vibrigas la motoron mem. Se la ciklo de tiuj vibradoj ekresonadas, la osciladoj pli kaj pli grandiĝas kaj kapablas detrui la strukturojn. La nomo "pogo-efiko" devenas de ludilo nomata pogo.

La pogo-efiko detruis plurajn raketojn kaj satelitojn, ekzemple:

* la 3 unuaj ekzempleroj de la franca raketo Emeraude, inter la 15-a de junio kaj la 20-a de oktobro 1964;
* la scienca germana satelito Wika, la 10-a de marto 1970;
* la 4-a ekzemplero de la rusa raketo N-1, la 23-an de novembro 1972.

Referencoj
----------

* Ariane, une épopée européenne, Boulogne-Billancourt, ETAI,‎ , 207 p. (ISBN 978-2-7268-8709-7)

Fonto
-----

*En tiu ĉi artikolo estas uzita traduko de teksto el la artikolo Effet\_pogo en la franca Vikipedio.*

Vidu ankaŭ
----------

* Kosmofluga inĝenierarto
Simpla GIF, farita el tri malsamaj bildoj, kiuj ripetiĝas senfine.
**GIF** (angle ***Graphics Interchange Format***, **Grafika Interŝanĝa Formato**, laŭlitere **Bilda Interkomprena Datenaranĝo**), estas datenaranĝo por rastrumaj bildoj. Kreita en 1987, ĝi estas tre populara datenaranĝo TTT-e.

Limoj
-----

La datenaranĝo subtenas ne pli ol 256 kolorojn unudosiere. Ĝi ankaŭ subtenas movbildojn.

Patentoj
--------

Animated gif
La datenaranĝon kreis en 1987 Bob BERRY el la firmao CompuServe, uzante la publike priskribitan metodon «LZW» de senperda datumkompaktigo, kreita en 1983 surbaze de «LZ78». Li onidire ne sciis, ke en 1985 la kreinto de LZW ricevis Usonan patenton pri ĝi. Poste, la patento transiris al la firmao «Unisys», kiu inter la jaroj 1993 kaj 1994 komencis tribunale persekuti programistojn (kaj firmaojn, kiuj dungis ilin), kiuj uzis LZW. Diversaj homoj kaj firmaoj poste ricevis aliajn patentojn rilatajn en aliaj landoj ekster Usono.

Pro tio kaj pro teĥnikaj limoj de GIF, en la jaroj 1995 kaj 1996 uzantoj de Usenet kreis la datenaranĝon «PNG», kiu ne nur estas libera, sed ankaŭ uzas pli efikan algoritmon—«DEFLATE»—kaj subtenas pli da koloroj inter aliaj ebloj. La ununura eblo de GIF, kiun PNG ne havas, estas enkodigi movbildojn, por kiuj kelkaj PNG-aj aŭtoroj kreis alian datenaranĝon «MNG», kiu estis finita 2001-jare.

La lasta patento koncernanta GIFon eksvalidiĝis en 2006. Pro tio, nun iu ajn povas enmeti GIFojn al iu ajn programaro sen riski tribunalprocesojn. Tamen, por nemovaj bildoj, pli taŭgas PNG, kiun jam subtenas ĉiuj modernaj TTT-legiloj.

Referencoj
----------

1. ↑   (2000) History of the Portable Network Graphics (PNG) Format (angle).
2. ↑   Why doesn't PNG support animation? (angle). *PNG Frequently Asked Questions*.
3. ↑   Kial sur la TTT-paĝoj de GNU estas neniuj GIF‐dosieroj?. Free Software Foundation.

* Kategorio GIF en la Vikimedia Komunejo (Multrimedaj datumoj)
**Monda Nifo-Tago** (angle: World UFO Day) – festo celebrata ĉiujare la 2-an de julio (de 2001), memoriganta katastrofon de Nifo en Roswell en 1947.

Komence oni festis dufoje: la 24-an de junio, kiel Monda Tago de Nifo-Organizaĵo (angle: UFODO), datrevene de la unua raporto (1947) pri **N**e**I**dentigita **F**luganta **O**bjekto (angle UFO) kaj la 2-an de julio en datreveno de la Roswell-incidento de la sama jaro.

Haktan Akdogan, turka esploristo de Nifo, fondinto kaj prezidanto de esplorcentro en Istambulo (angle: Sirius UFO Space Sciences Research Center, 1997), direktoro de estraro de Internacia Kongreso de Nifo (angle: International UFO Congres, IUFOC) en Nevado (Usono), organizanto de internaciaj nifologiaj konferencoj (1999-2001), publikigis deklaron en 2001 por ĉiuj organizaĵoj, esploristoj kaj kredantoj pri Nifo en la mondo, por ke oficiala tago de la komuna celebrado de Monda Nifo-Tago estu la 2-a de julio.

Vidu ankaŭ
----------

* Jacques Bergier

Eksteraj ligiloj
----------------

* Kategorio Monda Nifo-Tago en la Vikimedia Komunejo (Multrimedaj datumoj)

* World UFO Day Arkivigite je 2022-03-07 per la retarkivo Wayback Machine - oficiala retpaĝo
* Haktan Akdogan: Worldwide Declaration www.ecologynews.com (Internet Archive)
* WUFODO, World UFO Day Organization Oficial paĝo de WUFOD
* Haktan Akdogan Exopaedia
Teleregiloj estas simplaj elektronikaĵoj kiuj enhavas mikroprogramaron.
En elektronikaj sistemoj kaj komputiko, **mikroprogramaro** (ankaŭ nomata **integrita programaro,** **firmprogramo** aŭ **firmvaro** el la angla ***firmware***) estas speco de programaro kiu ebligas kontrolon, monitoradon kaj datummanipuladon de elektronikaj produktoj kaj sistemoj. Klasikaj ekzemploj de aparatoj enhavantaj mikroprogramaron estas integritaj sistemoj (kiel ekzemple trafiklumoj, konsumantaparatoj, teleregiloj kaj ciferecaj brakhorloĝoj), komputiloj, komputilflankaparatoj, poŝtelefonoj, kaj ciferecajn fotilojn. La mikroprogramaro enhavata en tiuj aparatoj estas la malalt-nivelan kontrolprogramon por la aparato. En 2013, la plejparto de la mikroprogramaro povis esti ĝisdatigita.

Mikroprogramaro estas tenata en ne-volatilaj memoriloj kiel ekzemple nurlegebla memoro (ROM), EPROM, aŭ fulmmemoro. Ŝanĝi la mikroprogramaron de aparato malofte aŭ neniam estas farita dum ĝia ekonomia vivdaŭro; kelkaj mikroprogramaraj memoriloj estas permanente instalitaj kaj ne povas esti ŝanĝitaj post produktado. Oftaj kialoj de ĝisdatigado de mikroprogramaro inkludas riparadon de cimoj aŭ aldonadon de kapabloj al la aparato. Tio povas postuli fizikan anstataŭon de ROM-integritcirkviton, aŭ reprogramon de fulmmemoro per aparta procedo. Mikroprogramaro kiel la BIOS de personaj komputiloj povas enhavi nur elementajn bazajn funkciojn de aparato kaj povas nur disponigi servojn al pli alt-nivela programaro. Foje, mikroprogramaro kiel la programo de integrita sistemo povas esti la nura programo kiu funkcios en la sistemo kaj ebligos ĉiujn siaj funkcioj.

Referencoj
----------

1. ↑   Firmware. Komputeko. Alirita 9a de majo 2016.
2. ↑  Mark, Soper.  (Septembro 2012) *Authorized Cert Guide: CompTIA A+*. Pearson Education. ISBN 978-0-7897-4850-8.
3. ↑   What is firmware?. incepator.pinzaru.ro. Alirita 2013-06-14.

Vidu ankaŭ
----------

* Programaro
* Fulmomemoro
* Mikrokodo
* Pelilo

* Kategorio Mikroprogramaro en la Vikimedia Komunejo (Multrimedaj datumoj)
**Monaĥino** estas virino vivanta la monaĥan manieron de la vivo. De tempo al tempo tiu ĉi vorto estas intermiksata kun vorto ordenulino, sed tio ne estas ĝuste, ĉar ne ĉiuj ordenulinoj vivas per la monaĥa vivo kaj ne ĉiuj monaĥinoj estas ordenulinoj. Monaĥinoj ekzistas ankaŭ en orientaj (aziaj) religioj, kiel estas budhismo, taoismo aŭ ŝintoismo. La tradicioj diferenciĝas ankaŭ pro grado de graveco kaj rajtigo, kiujn ili donas al la virinoj, ekz. en Tajlando la virinaj membrinoj de monaĥejoj ne estas konsiderataj kiel ĝuantaj la samajn rajtojn kiel la viraj monaĥoj, dum en Japanio ili estas konsiderataj kiel plene egalrajtaj.

Romkatolika ordena fratino en Krakovo
Ordenulino en klostro, 1930; fotografita de Doris Ulmann
**Ordena fratino** (el la latina *regula*), estas membro de kristana virina eklezia ordeno. Per signifo simila vorto monaĥino markas devene pli mallarĝe membrinon de ordeno vivanta en monaĥeja klaŭsuro kaj postulanta tiel nomatajn famajn promesojn, temis do pri virina kontraŭulo de monaĥo (el la malnovsupragermana *munich*, devene tra la latina *monicus*, *monachus* el la greka *monachós* estas ermito, ununura, sola). Paralele al la vortuzo en kristanismo, ankaŭ en aliaj lingvoj kiel ekzemple budhismo kaj taoismo ekzistas monaĥinoj respektive monaĥoj.

Kiel **novulino** estas markata virino, kiu ankoraŭ ne metis ordenajn promesojn kaj kiu prepariĝas al laŭleĝa membreco en la ordeno. Ordenulinon oni kutime alparolas "fratino" aŭ "honorinda fratino". La virinan socion de ordenaj fratinoj gvidas *patrino estra* aŭ en kelkaj ordenoj *abatino*.

Same kiel viraj monaĥoj la ordenaj fratinoj devas direktiĝi per evangeliaj konsiloj de malriĉeco, pureco kaj ebeemo, al kiuj ili devligas sin per ordenaj promesoj kaj konservi ordinon, regulon de sia ordeno. Ili kutime vestas sin en vestojn tipaj por donita ordeno aŭ kongregacio.

Kristanaj monaĥinoj
-------------------

Kristanaj monaĥinoj ekzistas precipe en eklezio romkatolika kaj ortodoksa. Plej ofte ili faras karitatan agadon en malsanulejoj, resanigejoj, orfejoj, en hospitaloj por korpe kaj anime malsanaj aŭ ili instruas kaj edukas infanojn en lernejoj kaj aliaj ekipaĵoj. Ĉiuj ordenaj fratinoj dediĉas sin krom tio al preĝado kaj al kontemplo, tio estas ĉefa plenigo de agado por membrinoj de kontemplaj ordenoj.

Kelkaj famaj monaĥinoj
----------------------

Sankta Elizabeto de Rusio
* Sankta Elizabeto de Rusio
* Sankta Agnes de Ĉeĥio
* Hōjō Masako
* beatigita Patrino Tereza
* Dorothy Stang
* Mary Ward
* Jeanine Deckers

Rilataj temoj
-------------

* monaĥo
* monaĥismo
* Bhikkhuni
Hello ! Saluton !Hello ! Saluton !
**Monda Saluto-Tago** estas laika festotago okazante ĉiujare la 21an de novembro, por esprimi ke konfliktoj devus esti solvataj tra komunikado prefere ol la uzo de forto. Partoprenantoj parole salutas dek homojn aŭ pli sur tiu tago kiel esprimo de la graveco de persona komunikado en la konservado de paco. La ĉiujara tutmonda evento komencis esti festita en 1973 kiel respondo al la Yom Kippur Milito.

Fono
----

Ĉiu jaro, je la 21a de novembro estas la Monda Saluto-Tago. La celo estas diri saluton al almenaŭ dek homoj dum la tago. La mesaĝo celas diri al mondgvidantoj ke oni prefere uzu komunikadon ol forton solvi konfliktojn.

Monda Saluto-Tago estis fondita en 1973 de Brian McCormack, diplomiĝinto de Arizona Ŝtata Universitato kaj Michael McCormack, diplomiĝinto de Harvard Universitato, responde al la Yom Kippur Milito. La fratoj McCormack poŝtis 1360 leterojn en sep lingvoj al registaraj gvidantoj tutmonde por instigi ilin partopreni en la unua Monda Saluto-Tago. Ekde tiu tempo, homoj en 180 landoj kaj en Esperantio disvastigas la celon de la Monda Saluto-Tago.

Tridek unu gajnintoj de la Nobelpremio de Paco estas inter la homoj kiuj notis la valoron de Monda Saluto-Tago kiel instrumento por konservi pacon kaj kiel ebleco ebligante por iu ajn en la monda kontribui al la procezo por krei pacon. Aliaj subtenantoj inkluzivas preskaŭ 100 aŭtorojn, artistojn kaj mondgvidantojn.

Referencoj
----------

1. ↑  Gulf News *Link up with others with a greeting on World Hello Day*[*rompita ligilo*], November 20, 2008
2. ↑  USA Today *Looking Ahead*[*rompita ligilo*], November 20, 2008
3. ↑  The [Baltimore] Sun,  *'Hellos' circle world today*, November 21, 1981, page A3

Eksteraj ligiloj
----------------

* Monda Saluto-Tago - Artikolaj / Poemoj / Bildoj Arkivigite je 2017-11-17 per la retarkivo Wayback Machine
* Oficiala retejo
Historia foto el 1978 - la iama sidejo de la Naturscienca muzeo ene de la Duka muzeo en Gotha; ekde 2013 la natursciencoj serĉas novajn ekspozicispacojn, kiuj aranĝitos kelkajn centojn da metroj pli norde, ene de Kastelo Friedenstein. Ĝis nun estas preta nur la sekcio *Tiere im Turm*.
**Muzeaj Leonoj** (germane *Museumslöwen - Gemeinschaft zur Förderung des Museums der Natur Gotha e.V.*) estas societo fondita en la 15.4.2005 por prezenti kaj helpi la plej tradiciriĉan kaj plej grandan natursciencan muzeon de Turingio ene de Kastelo Friedenstein en Gotha. Celoj estas pliiĝi la kolektojn en Gotha, instigi la natursciencan reserĉadon kaj antaŭenpuŝi pedagogiajn programojn.

Paŝoj
-----

Por plenumi la difinitajn celojn necesas:

* popularigi la konojn prinaturajn, ekz. per subtenado de ekspozicioj, publikaĵoj, prelegoj, rondgvidadoj, ekskursoj
* kunlaborigi la gotha-an muzeon kun naciaj kaj internaciaj institucioj kaj fakuloj
* pliŝatigi la muzepedagogian laboron, aparte kun infanoj kaj junuloj
* trovi interesitojn kiuj emus helpi finance kaj objekte en la akirado de novaj aferoj por la muzeo
* varbi personojn honorofice subteni agadojn de la muzeo

Rajtoj de membroj
-----------------

Jenas la avantaĝoj kiujn ĝuas klubanoj:

* libera aliro al ĉiuj daŭraj ekspozicioj de la Kastelo
* invito al ĉiuj inaŭguroj kaj specialaj aranĝoj (prelegoj, specialaj rondgvidadoj, ĉiujara Muzea nokto ktp)
* partopreni po du sciencajn rondgvidadojn por jaro
* uzado de faka konsilado de muzeanoj

Eksteraj ligiloj
----------------

Hejmpaĝo de la societo



Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Miksa Pollák** [mikŝa polAk], laŭ hungarlingve kutima nomordo **Pollák Miksa** estis hungara rabeno, historiisto. Lia persona nomo estis *Max* en germana lingvoteritorio. Lia filo estis Károly Pap (verkisto).

Miksa Pollák naskiĝis la 8-an de marto 1868 en Beled, (Hungara reĝlando), li mortis en julio de 1944 en Aŭŝvico (Nazia Germanio, nuntempa Oświęcim en Pollando).

Memortabulo pri Miksa Pollák
Memortabulo pri Miksa Pollák

Biografio
---------

Miksa Pollák devenis el juda familio. Li frekventis gimnaziojn unue en Kőszeg, poste en Budapeŝto, kie li studis en rabena lernejo kaj ankaŭ en Reĝa Universitato de Budapeŝto. En la larnojaro de 1891 li studis en Berlino. En Budapeŝto li doktoriĝis en 1892, post 2 jaroj li rabeniĝis. Inter 1894 kaj 1944 li estis rabeno de Sopron. Dum la nazia periodo en Hungarlando li estis deportita al Aŭŝvico, kie li mortis. Lia literaturhistoria agado estis grava, krome li estis elstara predikisto.

Elektitaj kontribuoj
--------------------

* *A zsidók Bécs-Újhelyen* (disertaĵo, 1892)
* *Das Judentum und seine Parteien* (1895)
* *Arany János és a Biblia* (1904)
* *Tompa Mihály és a Biblia* (1912)
* *Avodat Jiszraél* (preĝlibro, 1924)
* *Madách Imre és a Biblia* (1935–39)

Memorigiloj
-----------

* 2 memortabuloj en Sopron

Fontoj
------

* hungarlingva biografio kun foto
* hungarlingva biografio kun foto
* anglalingva biografio
* hungarlingva biografio
* hungarlingva biografio

Referencoj
----------

1. ↑

|  |  |
| --- | --- |
| Bibliotekoj | * PeEnEo: 681648
* GND: 1026379490
* LCCN: no94000088
* VIAF: 95375455
* ISNI: 0000 0000 8007 6603
 |
Anglolingva afiŝo pri la Monda Tago de Gazetarlibereco
La Ĝenerala Asembleo de Unuiĝintaj Nacioj deklaris la 3-an de majo **Monda Tago de Gazetarlibereco** aŭ nur **Monda Tago de Gazetaro**, plenumita por konsciigi pri la graveco de gazetara libereco kaj memorigi registarojn pri ilia devo respekti kaj subteni la rajton al sinesprimlibereco konsekrita de la Artikolo 19 el la Universala Deklaracio de Homaj Rajtoj de 1948 kaj markanta la datrevenon de la Vindhuka Deklaracio, deklaro de principoj de gazetara libereco kunmetitaj de afrikaj gazetaj ĵurnalistoj en Vindhuko en 1991.

Premioj
-------

Unesko markas la Mondan Tagon de Gazetarlibereco donante la Mondan Premion de Gazetarlibereco Guillermo Cano al inda individuo, organizo aŭ institucio, kiu faris elstaran kontribuon al la defendo kaj/aŭ promocio de gazetara libereco ie ajn en la mondo, precipe kiam ĉi tio estis atingita antaŭ danĝero. Kreita en 1997, la premio estas donita laŭ rekomendo de sendependa ĵurio de 14 novaĵaj profesiuloj. Nomoj estas senditaj de regionaj kaj internaciaj ne-registaraj organizaĵoj laborantaj por gazetara libereco, kaj de anŝtatoj de Unesko.

La Premio estas nomita honore al Guillermo Cano Isaza, kolombia ĵurnalisto, kiu estis murdita antaŭ la oficejo de sia ĵurnalo, *El Espectador*, en Bogoto, la 17an de decembro 1986. La skribaĵoj de Cano ofendis la potencajn drogajn baronojn de Kolombio.

Konferencoj de Unesko
---------------------

Unesko ankaŭ markas la Mondan Tagon de Gazetarlibereco ĉiujare kunvenigante amaskomunikilajn profesiulojn, gazetarajn liberajn organizojn kaj UN-agentejojn por taksi la staton de gazetara libereco tutmonde kaj diskuti solvojn por trakti defiojn. Ĉiu konferenco fokusiĝas al temo rilate al gazetara libereco, inkluzive de bona regado, amaskomunikila traktado de terorismo, senpuneco kaj la rolo de amaskomunikilaro en postkonfliktaj landoj.

Referencoj
----------

1. ↑  (anglolingve) Ĝenerala Asembleo de Unuiĝintaj Nacioj, 48-a sesio: A/48/PV.85, p.29
2. ↑  (anglolingve) Ĝenerala Asembleo de Unuiĝintaj Nacioj, 48-a sesio: A/48/624, p.22
3. ↑  (anglolingve) Unesko sercas numumitojn por sia premio"Guillermo Cano" ĉe *UNESKO*
4. ↑  (anglolingve) Monda Gazetarlibereca Tago 2021: Temo, Historio, Citaĵoj, Signifo  ĉe *S A NEWS.* 3-a de majo 2021
5. ↑  (anglolingve) Monda Gazetara Libereca Tago 2021: Historio, Signifo Kaj Multe Pli ĉe *Outlook (Barato)*, 3-a de majo 2021

Vidu ankaŭ
----------

* Esplorĵurnalismo
* Internacia tago
* Monda Tago de Rifuĝintoj
* Monda Tago kontraŭ Infanlaboro
* Raportistoj sen limoj

Eksteraj ligiloj
----------------

* Kategorio Monda Tago de Gazetarlibereco en la Vikimedia Komunejo (Multrimedaj datumoj)

* Kategorio Monda Tago de Gazetarlibereco en la Vikimedia Komunejo (Multrimedaj datumoj)
* Monda Tago de Gazetarlibereco en Vikifontaro (Universala biblioteko)

* Retejo de Unesko pri la Monda Tago de Gazetarlibereco:
* Retejo de UN pri la Monda Tago de Gazetarlibereco:
La **Muzeo Ferenc Kazinczy** estas historia monumento en Sátoraljaújhely (Hungario).

Historio
--------

La familio Sennyey [ŝenjei] konstruis sian palacon en 1827. Ĝi iĝis kazino de la nobelaro inter 1834-1850, ja tiutempe la urbo estis sidejo de departemento kaj tiam la kazino servis precipe kulturajn celojn. Inter la ĉeestantoj menciindas János Balásházy, Sándor Petőfi, István Széchenyi, Lajos Kossuth. En la teatra halo ofte prezentis teatraĵojn trupo de Károly Balla (aktoro). En 1850 la kazino estis malpermesita, poste denove la familio Sennyey uzis la palacon. Inter 1894-1950 la konstruaĵo estis urbodomo, poste slovaklingva bazlernejo ĝis la 1980-aj jaroj, pli poste muzeo.

Konstruaĵo
----------

La klasikisma unuetaĝa konstruaĵo situas laŭ trotuaro ĉe stratangulo. La palaco origine estis brikoforma, sed en 1894 oni konstruis pliajn alojn, tial interna korto estiĝis kune kun secesiaj trakonstruoj. La fasado estas simetria, meze la larĝa enirejo funkcias, pli supre en la etaĝo malgranda teraso situas, kiun du kolonoj tenas.

Muzeo
-----

La muzeo prezentas historiajn memoraĵojn, kie gravas ankaŭ vivo de la nomdonanto Ferenc Kazinczy. Menciindas la biologia kolektaĵo kun 180 mil da preparaĵoj pri bestoj, kreskaĵoj kaj fungoj.

Fontoj
------

* hungare kun fotoj
* hungare kun fotoj
* hungare kun fotoj
La **Muzeo Kastelo Osterburg** (germane *Museum in der Osterburg*) troviĝas en Weida, Germanio, Schloßberg nr 14.

Domohistorio
------------

La kastelo konstruitis de 1163-1193 sub vokto Henriko la 1-a kiel romanikstila fortikaĵo. En la 13-a/14-a jarcentoj ĝi funkciis kiel rezidejo kaj administra centro por la kompleta regiono *Vogtland* sub la dinastio Wettin. En 1633 ĝi damaĝitis kvazaŭ komplete. Nur la burgoturo atestas ĝis nun la iaman surkonstruaĵaron kaj travivis ĉiujn malfeliĉojn. Estanta 54 metrojn alta kun murodiko de 5,70 metroj la turo nombriĝas inter la plej impresaj de sia speco en tuta Germanlando. Pro la 17 metrojn alta okangula spajro el ŝtono ĝi nomiĝas *Turo sen tegmento*.

La hodiaŭ ankoraŭ ekzistantaj kastelaj kaj ekonomiaj konstruaĵoj rekonstruitis nur post la Tridekjara milito. Sekve malkovreblas stilelementoj kaj romanikaj kaj renesancaj kaj barokaj paralele.

La nuna uzo muzea
-----------------

La kastelo gastigas muzeon, du galeriojn kaj atelieron. La Moritz-volbaĵo kaj la trabegsalono servas kiel aranĝejoj: la laste menciita enhavas la daŭran ekspozicion *Weida - lulilo de la regiono Vogtland* kaj estas ŝatata loko por geedziĝaj ceremonioj. 

La laŭsistemaj kolektoj en la urbo komenciĝas jam en 1902. En 1930 la muzeo, fondita fare de regionhistoria societo kun bunta gamo da temoj, translokitis kastelen. La daŭra ekspozicio en la *Malnova kastelo* montras la evoluon de la urbo Weida ekde la 11-a jarcento. Ĝi informas ĉefe pri la urbohistorio kaj la jurisdikcio kaj gvidas la vizitanton en la lastan ĝis nun konservitan prizonan ĉelon.

La remizo gastigas i.a. la salonegon de la dukino *Dorothea de Kurland*, grafino el la dinastio Medem (1761-1821) kun la meblaro de ŝia lasta loĝejo en Kastelo Löbichau. Krome videblas kabineto kun kolekto de belaj grafikaĵoj.

Literaturo
----------

* Museumsverband Thüringen (eld.): *Museen in Thüringen*, Edition Leipzig 2001, ISBN 978-3-361-00612-0, p. 168-169
* Georg Dehio, bearbeitet von Stephanie Eißling, Franz Jäger und anderen Fachkollegen: Handbuch der deutschen Kunstdenkmäler, Thüringen. Deutscher Kunstverlag, 2003, ISBN 3-422-03095-6, p. 1303-1304
* Rosemarie Bimek, Heinz Fischer, Roland Gehring, Dr. Egbert Richter, Kurt Häßner, Dieter Hauer, Günter Kummer: *800 Jahre Osterburg, Weida in Thüringen*. Stadtverwaltung Weida in Thüringen, Heimatmuseum Osterburg, Altenburg 1993, p. 1-52.

Eksteraj ligiloj
----------------

* Kategorio Muzeo Kastelo Osterburg (Weida) en la Vikimedia Komunejo (Multrimedaj datumoj)

* Pri la domo sur hejmpaĝo de muzeara organizo. Arkivigite je 2014-08-19 per la retarkivo Wayback Machine
partia emblemo
La **Liberalų ir Centro Sąjunga** (*LiCS*, en Esperanto: *Liberala kaj Centra Unio*) estas liberala politika partio de Litovio.

La partio ekestis dum la jaro 2003 per fuzio de la partioj *Lietuvos liberalų sąjunga* (Liberala unio de Litovio), *Lietuvos centro sąjunga* (Centra unio de Litovio) kaj *Moderniųjų krikščionių demokratų sąjunga* (Unio de modernaj kristanaj demokratoj). La unuiĝintan partion gvidas *Arturas Zuokas*.

Dum la balotoj por la Eŭropa Parlamento dum junio 2004 la partio atingis 11,2 procentojn da voĉoj kaj nomumis du eŭropajn parlamentanojn.

Dum la lastaj balotoj por la litova parlamento Seimas, la 12-an de oktobro 2008, la Liberalų ir Centro Sąjunga atingis 5,34 procentojn da voĉoj kaj gajnis sume 8 el la entute 141 seĝoj.

La *Liberalų ir Centro Sąjunga* estas membro de la Liberala Internacio kaj de la Eŭropa Liberala, Demokrata kaj Reforma Partio.

Eksteraj ligiloj
----------------

* oficiala retejo de la *Liberalų ir Centro Sąjunga* (en la litova lingvo) Arkivigite je 2004-09-02 per la retarkivo Wayback Machine
La **Muzeo Urba kastelo** (germane *Museum Stadtschloß*) troviĝas en Eisenach, Markt nr 24. Ĝi apartenas al la muzearo *Thüringer Museum Eisenach*; en la konstruaĵo estas ankaŭ porturisma informagentejo.

Priskribo
---------

La kastelo de la duko Ernst August la 1-a de Saksio-Vajmaro-Eisenach konstruitis inter 1741 kaj 1755 laŭ la planoj de Gottfried Heinrich Krohne. Pro la deziro de la princo ses burĝaj domoj surloke devis esti ali- respektive enkonstruitaj, kio eksplikas la relative modestan altecon de la etaĝoj en la iama stuke ornamita ĉefa konstruaĵo.

La fortimpresa festosalonego (nomita: *Rokoka halo*) kun alegoria plafonpentraĵo kaj portretoj de la duka dinastio faritis en la norda alo. En la okcidenta alo troviĝas ekde 1931 muzeo pri historioj arta kaj kultura: Kiel elmontrejo servas la eksa ĉevalejo. Ampleksaj restaŭradlaboroj komenciĝis en la jaro 1990-a.

Kolektoj
--------

Inter la transregione gravantaj fokusoj de la muzeo nombriĝas la malnovturingiaj porcelanaĵoj kaj fajencoj kiel ankaŭ vitraĵkolekto el la antikveco ĝis hodiaŭ. Krome vidindas la bunta gamo de objektoj el la burĝa kulturo kaj popola arto inkluzive de turingiaj kostumoj tradiciaj.

Altvaloraĵojn - ne nur por la farmacihistoriistoj - havas ankaŭ la rekonstruita *Schwan-apoteko* el Berka (Werra) el la 17-a jarcento. 

La kolekto pri pentraĵoj kaj grafikaĵoj pligrandiĝis en 1927 per la Fondaĵo *Curt Elschner*. Ĝin konsistigas ĉefe germanaj verkoj el la 19-a jarcento (skoloj de München kaj Düsseldorf). La turingian pejzaĝpentradon reprezentas i.a. verkoj de Friedrich Preller la Maljuna, Carl Hummel, Karl Buchholz, Albert Brendel kaj Ludwig von Gleichen-Rußwurm. Eine umfangreiche Sam. Nuntempaj aristoj daŭre plietendigis la kolektojn. 

En la supraj etaĵoj troviĝas la kabineto de porcenlanaĵoj, la portretogalerio kaj salonoj pri la kortega kaj burĝa kulturhistorioj (18-a kaj 19-a jarcentoj). Ankaŭ vizitinda Urba galerio estas enkorpigita en la muzeon. La riĉega kolekto pri armiloj el la Wartburg (burgo), ŝtelite fare de Sovetunio post la Dua mondmilito, ĝis hodiaŭ ne redonitis.

Literaturo
----------

* Museumsverband Thüringen (eld.): *Museen in Thüringen*, Edition Leipzig 2001, ISBN 978-3-361-00612-0, p. 48

Eksteraj ligiloj
----------------

* Kategorio Muzeo Urba kastelo (Eisenach) en la Vikimedia Komunejo (Multrimedaj datumoj)

Pri la muzeo sur la urba retpaĝaro
La **Liberala Movado de la Respubliko Litovio** (litove *Lietuvos Respublikos liberalų sąjūdis*, LRLS) estas liberala politika partio en Litovio.

Historio
--------

La partio ekestis la 20-an de oktobro 2005, kiam la "frakcio de Liberala Movado" forlasis la parlamentan frakcion de la Liberala kaj Centra Unio (litove *Liberalų ir centro sąjunga*). La 25-an de februaro2006 formale fondiĝis la nova partio erfolgte LRLS. Partia prezidanto komence estis Petras Auštrevičius, kiu de 2001 ĝis 2002 reprezentis Litovion en la traktadoj pri aliĝo al la Eŭropa Unio. En la nova partio ankaŭ membriĝis la eksa partia prezidanto de la Liberala Unio de Litovio (*Lietuvos liberalų sąjunga*) kaj tiutempe unu el du liberalaj litovaj membroj de la Eŭropa Parlamento, Eugenijus Gentvilas.

La nova partio konsidereblas dekstre liberalisma, kaj havas subtenantojn aparte inter pli junaj, bone edukitaj kaj urbe loĝantaj litovoj. En la lokaj balotoj en februaro 2007 la partio entute atingis 4,7 procentaxojn de la voĉoj, kaj iĝis la 10-a plej forta politika partio - tamen la rezultoj tre malsamis laŭ unuopaj regionoj.

En februaro 2008 Eligijus Masiulis iĝis nova partia prezidanto. En la Parlamenta baloto en Litovio 2008 la partio entute atingis 5,7 procentaxojn de la voĉoj, kaj estis la 6-a plej forta politika partio: rezulte ĝi ricevis 11 seĝojn en la nacia parlamento Seimas. Ĝi membriĝis en registara alianco sub gvido de la konservativa partio Tėvynės Sąjunga, en tiu alianco ankaŭ membras la Liberala kaj Centra Unio, kiu komence estis tiom kritikata de la LRLS-partianoj. En la registaro de la ĉefministro Andrius Kubilius la Liberala Movado de la Respubliko Litovio havas tri ministrojn, la ministron pri trafiko Eligijus Masiulis, la ministron pri edukado kaj scienco Gintaras Steponavičius kaj la ministron pri justico Remigijus Šimašius.

En la Eŭropaj balotoj 2009 la partio atingis 7,4 procentaĵojn de la validaj voĉoj kaj sekve nomumis unu membron de la Eŭropa Parlamento. Ĝi signife preterrapidis la konkurencan partion Liberala Unio de Litovio, kiu nur ricevis 3,5 procentaĵojn de validaj voĉoj. Membro de la Eŭropa Parlamento nome de la partio iĝis la profesoro pri filozofio kaj politika scienco Leonidas Donskis.

Eksteraj ligiloj
----------------

* Kategorio Liberala Movado de la Respubliko Litovio en la Vikimedia Komunejo (Multrimedaj datumoj)

* oficiala retejo (litove) Arkivigite je 2009-05-19 per la retarkivo Wayback Machine
Foto de la elfosadaj laboroj en 2007, farita de sur la belvedero de la Preĝejo Sankta Egidio. Enirejo al la iama mikveo, en 2014. La **Mezepoka mikveo de Erfurto** estas grava atestilo de vigla juda vivo kaj troviĝas en la urbocentro de la turingia ĉefurbo. De septembro 2023 ĝi estas monda heredaĵo de Unesko.

Kiam en 2007 oni plifirmigis la bordojn de la rivero Gera ĉe la Ponto de la brokantistoj, estis malkovrita kavo, unue interpretita kiel kelo. 

Nur poste evidentiĝis ke surloke troviĝis juda rita banejo, por kiu uzo de flua akvo estas priskribita. 

Aldoniĝis al la jam ekzistantaj multnombraj spuroj de prospera juda komunumo krome vizitebla mikveo, kiu estas unu el la plej malnovaj en tuta Eŭropo. Alia vizitebla mikveo troviĝas en la kelo de la Sinagogo malgranda de Erfurto

Historio
--------

La mikveo estas el la 13-a jarcento sed muroparto antaŭ la suda muro atestas ekziston de antaŭula konstruaĵo, kiu faritis verŝajne en la 12-a jarcento. La brikojn de la aliaj vandoj oni supozeble uzis por la novkonstruaĵo. Nuntempe superŝutita kaj per konstruaĵoj fermita strateto kondukis de la mikveo rekte al la Malnova sinagogo, la unua templo de la erfurtanoj judaj. Ties komunumo estingitis pro pogromo en 1349. Judoj, kiuj resetlis ekde 1354, kontinue uzis la mikveon, dum la sinagogo jam tiam estis uzata kiel deponejo. Kiam la urba konsilantaro perfortis la judojn forlasi Erfurton en la jaroj 1453/54, la mikveo ĉesis funkcii. Oni superŝutis la basenon kaj uzis (ĝis la 20-a jarcento) la ĉambron supran kiel kelon.

Eksteraj ligiloj
----------------

* Pri la mikveo sur la retpaĝaro de "Juda vivo en Erfurto".
* Pri la mikveo sur paĝaro de porfremdultrafika agentejo, kun foto de la nuna aspekto. Arkivigite je 2016-03-16 per la retarkivo Wayback Machine
* Pri la historio de la konservado el arĥitekta opinipozicio.

Notoj
-----

1. ↑  "Erfurt erhält Weltkulturerbe-Titel der Unesco." - Ĉe: MDR, 17.9.2023



Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Extensible Messaging and Presence Protocol** (**XMPP**, Esperante *Entendebla Protokolo por Mesaĝoj kaj Ĉeestecoj*) (antaŭe **Jabber**) estas libera, XML-bazita protokolo por babili rete per tujmesaĝilo. XMPP-bazitaj programoj estas instalitaj en miloj da serviloj en la Interreto kaj estas uzataj de milionoj da homoj tutmonde.

La projekton komencis Jeremy Miller en 1998 kaj la unua publikigado okazis en majo de 2000. La plej grava produkto estas jabberd, kiu estas la servila programo al kiu la XMPP-klientoj konektas, kiam la uzanto volas babili. Oni povas krei privatajn XMPP-retojn, ekz. malantaŭ fajromuro, aŭ oni povas ligi la servilon al la tutmonda, publike alirebla XMPP-reto.

Alia grava parto de la XMPP-sistemo estas la tiel nomataj kluzoj (*angle: gateways*) per kiuj ebligas al la uzantoj konekti ankaŭ al aliaj retoj, kiuj uzas alian protokolon - i.a. AIM, ICQ, Windows Live Mesenger kaj Yahoo! Messenger. Male al klientoj kiel Trillian kaj Pidgin, kiuj subtenas plurajn protokolojn rekte en la klienta programo, XMPP havas tiun subtenadon je la servila nivelo pere de komunikado per la kluzoj. Por ĉiuj XMPP-uloj eblas registri al tiuj kluzoj, kaj post la registrado ili povas komuniki kun uzantoj de aliaj retoj, kvazaŭ ankaŭ ili estus XMPP-uloj. Tio signifas, ke ĉiuj klientoj, kiuj tuttute subtenas la XMPP-protokolon, povas esti uzataj por konekti al ĉiuj aliaj retoj por kiuj ekzistas kluzoj, sen la uzo de aldona kodo en la kliento.

La Jabber-protokolo, kiu nun estriĝas de la XMPP Standards Foundation (antaŭe Jabber Software Foundation), estas sendita kiel IETF-skizo sub la nomo XMPP, por ke ĝi iĝu la oficiala normo por tujmesaĝilado. Tamen, ankaŭ SIMPLE, bazita sur la SIP-protokolo, batalas por la sama pozicio.

XMPP-Protokolaj Programaroj
---------------------------

* Coccinella
* Pidgin
* Gajim
* Google Talk
* Meebo.com (krozila servo)
* Psi
* Telepathy

Vidu ankaŭ
----------

* Listo de tujmesaĝantaj vikipediistoj

Referencoj
----------

1. ↑   Jabber Inc. - About Us. Arkivita el la originalo je 2007-07-03. Alirita 2009-10-05.

Eksteraj ligiloj
----------------

* Kategorio Extensible Messaging and Presence Protocol en la Vikimedia Komunejo (Multrimedaj datumoj)

* XMPP Standards Foundation (*angle*)
* Kolekto de multaj XMPP-klientoj (*angle*)
* Kolekto de multaj XMPP-serviloj (*angle*)
* Public XMPP Services (*angle*)
* esperanta babilejo sur conference.jabber.org Arkivigite je 2016-03-04 per la retarkivo Wayback Machine

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| v • d • rSistemoj por tujmesaĝilo |
| --- |
| 

|  |  |
| --- | --- |
| Protokoloj | Matrix • OSCAR • Tox • XMPP |

 |
| 

|  Programoj |
| --- |
|  |
| 

|  |  |
| --- | --- |
| Plurprotokolaj | Adium • Empathy • Meebo • Kopete • Miranda IM • Pidgin • Trillian |
| Solaprotokolaj | AIM • aMSN • Gajim • Google Talk • ICQ • Psi • QQ • Riot • Signal • Skype • Telegram • Viber • WeChat • WhatsApp • Windows Live Messenger |

 |

 |

 |
La **Muzeo de Hercegovino** (bosne, kroate kaj serbe *Muzej Hercegovine* / Музеј Херцеговине) situas en Trebinje ((cirile Требиње), la plej suda urbo de la Serba Respubliko, unu el la du partoj de Bosnio kaj Hercegovino.

La muzeon iniciatis la bosna verkisto kaj serba respektiva jugoslava diplomato Jovan Dučić (1871-1943), kiu heredis al la estonta muzeo multajn historiajn ekspoziciaĵojn. Fondita en 1952, ĝi estas dediĉita al la arkeologia, kultura kaj historia pasinteco de Hercegovino ĝenerale kaj la ĉirkaŭaĵo de la urbo Trebinje specife. En 2019 la muzeo ricevis fakon por naturhistorio. Ĝi situas en iama kazerno de la Habsburga imperio en la malnova urbo Trebinje ĉe la bordo de la rivero Trebišnjica, kiu poste dum la 20-a jarcento estis utiligita kiel gimnazio kaj en 1989 la muzeo translokiĝis al sia nuna loko. La muzeo havas 1500 m² da spaco, el kiuj 800 m² estas malfermitaj al publiko.

Eksteraj ligiloj
----------------

* Kategorio Muzeo de Hercegovino en la Vikimedia Komunejo (Multrimedaj datumoj)

* Oficiala retejo (bosne/serbe)
**Mikófalva** [mikOfalva] estas malgranda vilaĝeto kaj municipo en Hungario, en regiono Norda Hungario, en departemento Heves, en Distrikto Bélapátfalva.

Blazono de Mikófalva

Bazaj informoj
--------------

* Areo: 14  km²
* koordinatoj de Tutmonda loktrova sistemo: 48.0578/20.3221
* Loĝantaro: 810
* Poŝtkodo: 3344
* Telefonprefikso: 36

Geografio
---------

Mikófalva situas sur malebenaĵo, fine de sakovojo, laŭ fervojo Füzesabony-Putnok. Bélapátfalva troviĝas 2, Borsodnádasd 11, Eger, Ózd kaj Pétervására po 22 km-ojn.

Historio
--------

Dum la turkoj la vilaĝo senhomiĝis. Trifoje incendioj, en 1900 kaj en 1912 inundoj okazis.

Laŭ la popolnombrado en 1910 oni komutis en la vilaĝo 1136 homojn (ĉiuj hungaroj), inter ili estis romkatolikoj 1121.

Vidindaĵoj
----------

* romkatolika preĝejo omaĝe al Stefano la 1-a (Hungario) de 1757
* protektata monto
* malnova domo de forĝisto

Famulo
------

* filmisto Félix Máriássy naskiĝis en 1915

* Kategorio Mikófalva en la Vikimedia Komunejo (Multrimedaj datumoj)
**Mongla,** pli frue *Ĉalna,* bengale মংলা estas rivera havenurbo, ankaŭ subdistrikto (supozeble urbo kun la aglomeraĵo) en Bangladeŝo en Ĥulno (regiono). Mongla estas la dua plej granda haveno en Bangladeŝo post Ĉitagongo. La loknomo Mongla originis de rivernomo. Laŭ la bangladeŝa administracio la haveno mem estas aparta unuo.

Boatoj kaj kabanoj laŭ la riverbordo ĉe Mongla
Mapo pri la pli gravaj urboj de Bangladeŝo, kie estas videbla Mongla sudokcidente
Kampo en Mongla

Bazaj informoj
--------------

* Loĝantaro: 67,100 (en 2004)
* Areo: km²
* Supermara alteco:
* Horzono: UTC + 6
* Telefonkodo:
* Poŝtkodo:
* Koordinatoj: 22° 29′ 20″ N 89° 35′ 43″ O﻿ / ﻿22.48889 °N, 89.59528 °O﻿ / 22.48889; 89.59528 (mapo)

Geografio
---------

Mongla situas sur ebenaĵo en sudokcidenta parto de la lando ĉe kunfluejoj de du riverbrancoj de Gango. Sundarbans plene brakumas la havenurbon. Kulno troviĝas 40, Dako 168, Ĉitagongo 225 km .

Historio
--------

Mongla estis establita en 1954, la subdistrikto en 1983, la municipo en 1991. Ekde 1954 la haveno akceptas ankaŭ marŝipojn. Dum la pakistana periodo la administrado de la haveno estis sub havendirektoro, kies ĉefa oficejo estis ĉe Kulno.

Haveno Mongla

Ekonomio
--------

En Mongla la sola ekonomia branĉo estas la havena komercado. La ŝipoj forportas jutojn, ledojn, tabakojn, frostitajn fiŝojn.

Trafiko
-------

Mongla havas riveran havenon, ĉefvojon al Kulno, kie estas fervoja kontakto.

Klimato
-------

Mongla
Mongla situas en tropika klimato kun influo de musonoj. La jara averaĝa temperaturo varias inter 21-31 °C. Jare pluvas proksimume 1800 mm, en ĉiuj momatoj pluvas, tamen inter majo - septembro pli ofte pluvas, en decembro apenaŭ pluvas.

Fontoj
------

* WikiTrans
* 
* oficiala paĝo